Küll aga, kui e-post on  seadistatud, siis tasuks üle vaadata, mis tingimustel ja kui tihti uusi e-maile telefoni laetakse.  Kes on  Kristjan Otsmanni ajajuhtimisega kokku puutunud, siis need kasutajad üldjuhul paaniliselt e-maile ei kontrolli. Piisab sellest, kui paar korda päevas võtta hetk, et saabunud teated üle vaadata ja otsustada, mida nendega ette võtta. Täpselt siis kui just sul on paras hetk e-postiga tegelemiseks.  Uued telefonid võimaldavad e-posti telefoniekraanile saatmist praktiliselt samaaegselt, kui see postkasti jõuab. Sellise mugavuse eest aga peab teatavat lõivu maksma. Telefon on pidevalt e-posti ootel ja hoiab andmesideühendust üleval. Ka aku kipub sellises režiimis kiiremini tühjenema.  Kes ei soovi välisriigis viibides e-mailide kontrollimise eest mitmekümneid kordi kallimat andmesidetasu maksta, siis tuleks vaadata, et "Sync while roaming" oleks määratud Off olekusse. Nutitelefon on niipalju tark, et ta saab aru, kui ta enam ei ole koduvõrgus ja seega keelab automaatse e-posti vastuvõtu.  E-post on vaid üks levinumaid valdkondi, mis moodsamates telefonides andmesidekasutust tekitab.     Kasvava trendiga on ekraanil ümbriku märgist paremale jääv ikoon. Mobiiltelefonis olevad maakaardid ja navigatsioonivõimalused.  Nokia 5230 on niipalju uhke telefon, et talle on sisseehitatud GPS seade. Ja mitte ainult lihtsalt GPS vastuvõtja, vaid ka AGPS tugi, millest lähemalt allpool.